**Отчет за дейността на НЧ“Прогрес-1928 г.“ с.Ново Лески за 2020 г.**

Изключително трудна беше изминалата 2020 г. Една част от планираните мероприятия се проведоха с много малко хора, а други въобще не се проведоха. Годината започнахме с провеждане на обичая Бабугери на 6 януари , Йордановден. На 21 януари младите майки в селото под ръководството на читалището поздрави фелшера , а вечерта беше организирана вечер, посветена на родилната помощ.

На първи февруари самодейците при читалището , съвместно с Кметството и Пенсионерския клуб зарязаха лозята извън селото, като всичко това се случва както е било в миналото- с песни в лозята и придължение в кръчмата. В началото на месец март проведохме Мартенските празници, които бяха последни при нормална обстановка – 1 март – Ден на самодееца, 3 март и 8 март.

След това самодейците се събираха , но нямат участие във фестивали и събори.

**1.Библиотечна дейност.**

Читалищната библиотека обслужва населението на селото и главната и задача е работа с читателя, масова дейност, справочно-библиографска и краеведска дейност, комплектуване и организация на библиотечния фонд, който да отговаря на нуждите от пълноценно информационно обслужване на читателите. Всяка година на 6 януари библиотеката прави витрина , посветена на годишнина от рождението на големия революционер и поет Христо Ботев . През цялата година библиотеката работеше при спазване на мерките за безопастност.

Библиотеката разполага с 4391т. литература. Броят на обслужваните читатели е 200 и включва всички възрастови групи. Изключително интересно беше мероприятието, посветено на 170 г. от рождението на Ивана Вазов. По големите ученици , с помощта на библиотекарката и учителите по литература направиха театрализация на част от произведението на Вазов„ Гост“ от романа „Под игото“ .

В края на годината библиотеката проведе конкурс за „Най-красива Сурвачка“. В него се включиха ученици до 6 клас.

Такава беше годината – трудна за всички, но въпреки всичко не сме спряли да работим.

Председател ЧН: Стефан Терзиев